Document ID: 32005D0873

Title and Content:
ΑΠΌΦΑΣΗ ΤΗΣ ΕΠΙΤΡΟΠΉΣ της 30ής Νοεμβρίου 2005 σχετικά με την έγκριση προγραμμάτων για την εκρίζωση και την επιτήρηση ασθενειών των ζώων, ορισμένων ΜΣΕ και για την πρόληψη ζωονόσων, τα οποία υποβλήθηκαν από τα κράτη μέλη για το 2006 [κοινοποιηθείσα υπό τον αριθμό Ε(2005) 4621] (Κείμενο που παρουσιάζει ενδιαφέρον για τον ΕΟΧ) (2005/873/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 24 παράγραφος 6 και τα άρθρα 29 και 32, Εκτιμώντας τα ακόλουθα: (1) Στην απόφαση 90/424/ΕΟΚ προβλέπεται η δυνατότητα οικονομικής συνδρομής της Κοινότητας για την εκρίζωση και την επιτήρηση ασθενειών των ζώων και για ελέγχους που αποσκοπούν στην πρόληψη ζωονόσων. (2) Ο κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών (2), προβλέπει την εφαρμογή ετήσιων προγραμμάτων για την εκρίζωση και την επιτήρηση των μεταδοτικών σπογγωδών εγκεφαλοπαθειών (ΜΣΕ) στα βοοειδή και στα αιγοπρόβατα. (3) Τα κράτη μέλη έχουν υποβάλει προγράμματα για την εκρίζωση και την επιτήρηση ορισμένων ασθενειών των ζώων, για την πρόληψη των ζωονόσων και την εκρίζωση και την επιτήρηση των ΜΣΕ στις επικράτειές τους. (4) Από την εξέταση αυτών των προγραμμάτων προέκυψε ότι συμμορφώνονται με τη σχετική κοινοτική κτηνιατρική νομοθεσία και ειδικότερα με τα κοινοτικά κριτήρια σχετικά με την εκρίζωση των εν λόγω νόσων, σύμφωνα με την απόφαση 90/638/ΕΟΚ του Συμβουλίου, της 27ης Νοεμβρίου 1990, για τον καθορισμό των κοινοτικών κριτηρίων που εφαρμόζονται στις ενέργειες εκρίζωσης και επιτήρησης ορισμένων ζωικών ασθενειών (3). (5) Τα προγράμματα αυτά εμφαίνονται στον κατάλογο προγραμμάτων που καταρτίστηκε με την απόφαση 2005/723/ΕΚ της Επιτροπής, της 14ης Οκτωβρίου 2005, σχετικά με τα προγράμματα για την εκρίζωση και την παρακολούθηση νοσημάτων των ζώων, ορισμένων ΜΣΕ και για την πρόληψη των ζωονόσων που μπορούν να τύχουν χρηματοδοτικής συνδρομής από την Κοινότητα το 2006 (4). (6) Δεδομένης, αφενός, της σημασίας των προγραμμάτων αυτών για την επίτευξη των κοινοτικών στόχων στον τομέα της υγείας των ζώων και της δημόσιας υγείας και, αφετέρου, της υποχρεωτικής εφαρμογής σε όλα τα κράτη μέλη των προγραμμάτων για τις ΜΣΕ, είναι σκόπιμο να καθοριστεί το κατάλληλο ποσοστό οικονομικής συνδρομής της Κοινότητας για την επιστροφή των δαπανών που επιβαρύνουν τα οικεία κράτη μέλη για τα μέτρα που προβλέπονται στην παρούσα απόφαση, μέχρι ένα μέγιστο ποσό για κάθε πρόγραμμα. Για την καλύτερη διαχείριση, την αποτελεσματικότερη χρήση των κοινοτικών κεφαλαίων και τη βελτιωμένη διαφάνεια, είναι επίσης αναγκαίο να καθοριστούν μέγιστα ποσά προς επιστροφή στα κράτη μέλη για τις διάφορες δοκιμές, τα εμβόλια και την αποζημίωση των ιδιοκτητών για τις απώλειες λόγω της σφαγής ή της επιλεκτικής εξολόθρευσης ζώων για κάθε πρόγραμμα, όπου αυτό αρμόζει. (7) Με βάση τον κανονισμό (ΕΚ) αριθ. 1258/1999 του Συμβουλίου, της 17ης Μαΐου 1999, περί χρηματοδοτήσεως της κοινής γεωργικής πολιτικής (5), τα προγράμματα για την επιτήρηση και την εκρίζωση των ζωονόσων χρηματοδοτούνται από το τμήμα Εγγυήσεων του Ευρωπαϊκού Γεωργικού Ταμείου Προσανατολισμού και Εγγυήσεων· για σκοπούς δημοσιονομικού ελέγχου, εφαρμόζονται τα άρθρα 8 και 9 του κανονισμού (ΕΚ) αριθ. 1258/1999. (8) Η οικονομική συνδρομή της Κοινότητας πρέπει να χορηγείται υπό τον όρο ότι οι προβλεπόμενες ενέργειες υλοποιούνται όντως και ότι οι αρμόδιες αρχές παρέχουν όλες τις απαραίτητες πληροφορίες εντός των προθεσμιών που καθορίζονται στην παρούσα απόφαση. (9) Πρέπει να διευκρινιστεί η συναλλαγματική ισοτιμία που χρησιμοποιείται για τη μετατροπή των αιτήσεων πληρωμών που υποβάλλονται σε εθνικό νόμισμα, όπως ορίζεται στο άρθρο 1 στοιχείο δ) του κανονισμού (ΕΚ) αριθ. 2799/98 του Συμβουλίου, της 15ης Δεκεμβρίου 1998, για τη θέσπιση του γεωργονομισματικού καθεστώτος του ευρώ (6). (10) Ορισμένα από τα προγράμματα αυτά θα εγκριθούν με την επιφύλαξη απόφασης της Επιτροπής σχετικά με τους κανόνες που θα διέπουν την εκρίζωση αυτών των νόσων, βάσει επιστημονικής γνωμάτευσης. (11) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: ΚΕΦΑΛΑΙΟ I ΛΥΣΣΑ Άρθρο 1 1. Τα προγράμματα για την εκρίζωση της λύσσας που έχουν υποβληθεί από την Τσεχική Δημοκρατία, τη Γερμανία, την Εσθονία, τη Γαλλία, τη Λεττονία, τη Λιθουανία, την Αυστρία, την Πολωνία, τη Σλοβενία, τη Σλοβακία και τη Φινλανδία εγκρίνονται για την περίοδο από 1ης Ιανουαρίου 2006 έως 31 Δεκεμβρίου 2006. 2. Η οικονομική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1, για την αγορά και διανομή εμβολίων και δολωμάτων για τα προγράμματα και δεν υπερβαίνει τα ακόλουθα ποσά: α) 390 000 ευρώ για την Τσεχική Δημοκρατία· β) 750 000 ευρώ για τη Γερμανία· γ) 990 000 ευρώ για την Εσθονία· δ) 105 000 ευρώ για τη Γαλλία· ε) 650 000 ευρώ για τη Λεττονία· στ) 600 000 ευρώ για τη Λιθουανία· ζ) 180 000 ευρώ για την Αυστρία· η) 3 750 000 ευρώ για την Πολωνία· θ) 300 000 ευρώ για τη Σλοβενία· ι) 400 000 ευρώ για τη Σλοβακία· ια) 100 000 ευρώ για τη Φινλανδία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν τα ακόλουθα ποσά: α) για την αγορά μίας δόσης εμβολίου, 0,5 ευρώ ανά δόση για τα προγράμματα που αναφέρονται στην παράγραφο 2 στοιχεία γ) και δ) και β) για την αγορά μίας δόσης εμβολίου, 0,3 ευρώ ανά δόση για τα υπόλοιπα προγράμματα που αναφέρονται στην παράγραφο 2. ΚΕΦΑΛΑΙΟ II ΒΡΟΥΚΕΛΛΩΣΗ ΤΩΝ ΒΟΟΕΙΔΩΝ Άρθρο 2 1. Τα προγράμματα για την εκρίζωση της βρουκέλλωσης των βοοειδών που έχουν υποβληθεί από την Ελλάδα, την Ισπανία, την Ιρλανδία, την Ιταλία, την Κύπρο, την Πολωνία, την Πορτογαλία και το Ηνωμένο Βασίλειο εγκρίνονται για την περίοδο από 1ης Ιανουαρίου 2006 έως 31 Δεκεμβρίου 2006. 2. Η οικονομική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1, για τις δαπάνες εργαστηριακών δοκιμών, την αποζημίωση ιδιοκτητών για τις απώλειες λόγω της σφαγής ζώων στο πλαίσιο των προγραμμάτων αυτών καθώς και για την αγορά εμβολίων και δεν υπερβαίνει τα ακόλουθα ποσά: α) 300 000 ευρώ για την Ελλάδα· β) 6 000 000 ευρώ για την Ισπανία· γ) 1 750 000 ευρώ για την Ιρλανδία· δ) 2 600 000 ευρώ για την Ιταλία· ε) 300 000 ευρώ για την Κύπρο· στ) 260 000 ευρώ για την Πολωνία· ζ) 1 800 000 ευρώ για την Πορτογαλία· η) 1 900 000 ευρώ για το Ηνωμένο Βασίλειο. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν τα ακόλουθα ποσά: α) : για δοκιμή rose bengal : τα 0,2 ευρώ ανά δοκιμή· β) : για δοκιμή σύνδεσης του συμπληρώματος : τα 0,4 ευρώ ανά δοκιμή· γ) : για δοκιμή ELISA : το 1 ευρώ ανά δοκιμή· δ) : για την αγορά μιας δόσης εμβολίου : το 0,5 ευρώ ανά δόση. ΚΕΦΑΛΑΙΟ III ΦΥΜΑΤΙΩΣΗ ΤΩΝ ΒΟΟΕΙΔΩΝ Άρθρο 3 1. Τα προγράμματα για την εκρίζωση της φυματίωσης των βοοειδών που έχουν υποβληθεί από την Εσθονία, την Ισπανία, την Ιταλία, την Πολωνία και την Πορτογαλία εγκρίνονται για την περίοδο από 1ης Ιανουαρίου 2006 έως 31 Δεκεμβρίου 2006. 2. Η οικονομική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1, για τις δαπάνες των δοκιμών φυματινισμού, τις δαπάνες των εργαστηριακών δοκιμών και την αποζημίωση ιδιοκτητών για τις απώλειες λόγω της σφαγής ζώων στο πλαίσιο των προγραμμάτων αυτών και δεν υπερβαίνει τα ακόλουθα ποσά: α) 65 000 ευρώ για την Εσθονία· β) 5 000 000 ευρώ για την Ισπανία· γ) 1 800 000 ευρώ για την Ιταλία· δ) 800 000 ευρώ για την Πολωνία· ε) 240 000 ευρώ για την Πορτογαλία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν τα ακόλουθα ποσά: α) : για δοκιμή φυματινισμού : τα 0,8 ευρώ ανά δοκιμή· β) : για δοκιμή γ-ιντερφερόνης: : τα 5 ευρώ ανά δοκιμή. ΚΕΦΑΛΑΙΟ IV ΕΝΖΩΟΤΙΚΗ ΛΕΥΚΩΣΗ ΤΩΝ ΒΟΟΕΙΔΩΝ Άρθρο 4 1. Τα προγράμματα για την εκρίζωση της ενζωοτικής λεύκωσης των βοοειδών που έχουν υποβληθεί από την Εσθονία, την Ιταλία, τη Λεττονία, τη Λιθουανία και την Πορτογαλία εγκρίνονται για την περίοδο από 1ης Ιανουαρίου 2006 έως 31 Δεκεμβρίου 2006. 2. Η οικονομική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1, για τις δαπάνες των εργαστηριακών δοκιμών και την αποζημίωση ιδιοκτητών για τις απώλειες λόγω της σφαγής ζώων στο πλαίσιο των προγραμμάτων αυτών και δεν υπερβαίνει τα ακόλουθα ποσά: α) 5 000 ευρώ για την Εσθονία· β) 200 000 ευρώ για την Ιταλία· γ) 50 000 ευρώ για τη Λεττονία· δ) 100 000 ευρώ για τη Λιθουανία· ε) 100 000 ευρώ για την Πορτογαλία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν τα ακόλουθα ποσά: α) : για δοκιμή ELISA : τα 0,5 ευρώ ανά δοκιμή· β) : για δοκιμή ανοσοδιάχυσης σε άγαρ-γέλη : τα 0,5 ευρώ ανά δοκιμή. ΚΕΦΑΛΑΙΟ V ΒΡΟΥΚΕΛΛΩΣΗ ΤΩΝ ΑΙΓΟΠΡΟΒΑΤΩΝ Άρθρο 5 1. Τα προγράμματα για την εκρίζωση της βρουκέλλωσης των αιγοπροβάτων που έχουν υποβληθεί από την Ελλάδα, την Ισπανία, τη Γαλλία, την Ιταλία, την Κύπρο και την Πορτογαλία εγκρίνονται για την περίοδο από 1ης Ιανουαρίου 2006 έως 31 Δεκεμβρίου 2006. 2. Η οικονομική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1, για την αγορά εμβολίων, τις δαπάνες εργαστηριακών δοκιμών, την αποζημίωση ιδιοκτητών για τις απώλειες λόγω της σφαγής ζώων στο πλαίσιο των προγραμμάτων αυτών και, όσον αφορά το πρόγραμμα που υπέβαλε η Ελλάδα, και για τους μισθούς των συμβασιούχων κτηνιάτρων που προσλαμβάνονται ειδικά για το εν λόγω πρόγραμμα· η κοινοτική συνδρομή δεν υπερβαίνει τα ακόλουθα ποσά: α) 600 000 ευρώ για την Ελλάδα· β) 6 500 000 ευρώ για την Ισπανία· γ) 150 000 ευρώ για τη Γαλλία· δ) 3 200 000 ευρώ για την Ιταλία· ε) 310 000 ευρώ για την Κύπρο· στ) 1 000 000 ευρώ για την Πορτογαλία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν τα ακόλουθα ποσά: α) : για δοκιμή rose bengal : τα 0,2 ευρώ ανά δοκιμή· β) : για δοκιμή σύνδεσης του συμπληρώματος : τα 0,4 ευρώ ανά δοκιμή· γ) : για την αγορά μίας δόσης εμβολίου : το 0,1 ευρώ ανά δόση. ΚΕΦΑΛΑΙΟ VI ΚΑΤΑΡΡΟΪΚΟΣ ΠΥΡΕΤΟΣ ΤΩΝ ΠΡΟΒΑΤΩΝ Άρθρο 6 1. Το πρόγραμμα για την εκρίζωση και την επιτήρηση του καταρροϊκού πυρετού των προβάτων που έχει υποβληθεί από την Ισπανία, τη Γαλλία, την Ιταλία και την Πορτογαλία εγκρίνεται για την περίοδο από 1ης Ιανουαρίου 2006 έως 31 Δεκεμβρίου 2006. 2. Η οικονομική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1, για τις δαπάνες των εργαστηριακών δοκιμών με σκοπό την ιολογική, την ορολογική και την εντομολογική επιτήρηση, καθώς και την αγορά παγίδων και εμβολίων και δεν υπερβαίνει τα ακόλουθα ποσά: α) 2 200 000 ευρώ για την Ισπανία· β) 150 000 ευρώ για τη Γαλλία· γ) 1 000 000 ευρώ για την Ιταλία· δ) 1 250 000 ευρώ για την Πορτογαλία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν τα ακόλουθα ποσά: α) : για δοκιμή ELISA : τα 2,5 ευρώ ανά δοκιμή· β) : για την αγορά μίας δόσης εμβολίου : το 0,5 ευρώ ανά δόση. ΚΕΦΑΛΑΙΟ VII ΟΡΙΣΜΕΝΕΣ ΜΟΡΦΕΣ ΖΩΟΝΟΣΟΓΟΝΟΥ ΣΑΛΜΟΝΕΛΛΑΣ ΣΤΑ ΠΟΥΛΕΡΙΚΑ ΑΝΑΠΑΡΑΓΩΓΗΣ Άρθρο 7 1. Τα προγράμματα για τον έλεγχο της σαλμονέλας στα πουλερικά αναπαραγωγής που έχουν υποβληθεί από το Βέλγιο, τη Δανία, τη Γερμανία, τη Γαλλία, την Ιρλανδία, την Ιταλία, την Κύπρο, τη Λεττονία, τις Κάτω Χώρες, την Αυστρία, την Πορτογαλία και τη Σλοβακία εγκρίνονται για την περίοδο από 1ης Ιανουαρίου 2006 έως 31 Δεκεμβρίου 2006. Η οικονομική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για την εφαρμογή των προγραμμάτων αυτών και δεν υπερβαίνει τα ακόλουθα ποσά: α) 650 000 ευρώ για το Βέλγιο· β) 155 000 ευρώ για τη Δανία· γ) 900 000 ευρώ για τη Γερμανία· δ) 315 000 ευρώ για τη Γαλλία· ε) 75 000 ευρώ για την Ιρλανδία· στ) 675 000 ευρώ για την Ιταλία· ζ) 69 000 ευρώ για την Κύπρο· η) 73 000 ευρώ για τη Λεττονία· θ) 759 000 ευρώ για τις Κάτω Χώρες· ι) 72 000 ευρώ για την Αυστρία· ια) 488 000 ευρώ για την Πορτογαλία· ιβ) 232 000 ευρώ για τη Σλοβακία. 2. Η οικονομική συνδρομή της Κοινότητας για τα προγράμματα που αναφέρονται στην παράγραφο 1 αφορά τα ακόλουθα: α) είτε την καταστροφή των πουλερικών αναπαραγωγής είτε τη διαφορά μεταξύ της κατ’ εκτίμηση αξίας των εν λόγω πουλερικών αναπαραγωγής και του εισοδήματος από την πώληση του υποβληθέντος σε θερμική επεξεργασία κρέατος των πουλερικών αυτών· β) την καταστροφή των εκκολαφθέντων αυγών επώασης· γ) είτε την καταστροφή των μη εκκολαφθέντων αυγών επώασης είτε τη διαφορά μεταξύ της κατ’ εκτίμηση αξίας των εν λόγω μη εκκολαφθέντων αυγών επώασης και του εισοδήματος από την πώληση των υποβληθέντων σε θερμική επεξεργασία προϊόντων αυγών που παρήχθησαν από τα αυγά αυτά· δ) την αγορά εμβολίων στον βαθμό που αυτά δεν παρεμβαίνουν στην υλοποίηση του προγράμματος· ε) τις δαπάνες βακτηριολογικών δοκιμών που διεξάγονται στο πλαίσιο επίσημης δειγματοληψίας, όπως καθορίζεται στο παράρτημα III τμήμα I της οδηγίας 92/117/ΕΟΚ του Συμβουλίου (7), μέχρι το μέγιστο ποσό των 5 ευρώ ανά δοκιμή προς απόδοση στο κράτος μέλος. ΚΕΦΑΛΑΙΟ VIII ΚΛΑΣΙΚΗ ΠΑΝΩΛΗ ΤΩΝ ΧΟΙΡΩΝ ΚΑΙ ΑΦΡΙΚΑΝΙΚΗ ΠΑΝΩΛΗ ΤΩΝ ΧΟΙΡΩΝ Άρθρο 8 1. Τα προγράμματα για τον έλεγχο και την επιτήρηση: α) της κλασικής πανώλης των χοίρων, που έχουν υποβληθεί από την Τσεχική Δημοκρατία, τη Γερμανία, τη Γαλλία, το Λουξεμβούργο, τη Σλοβενία και τη Σλοβακία, εγκρίνονται για την περίοδο από 1ης Ιανουαρίου 2006 έως 31 Δεκεμβρίου 2006· β) της κλασικής πανώλης των χοίρων και της αφρικανικής πανώλης των χοίρων, που έχει υποβληθεί από την Ιταλία (Σαρδηνία), εγκρίνονται για την περίοδο από 1ης Ιανουαρίου 2006 έως 31 Δεκεμβρίου 2006. 2. Η οικονομική συνδρομή της Κοινότητας ανέρχεται στο 50 % των δαπανών που επιβαρύνουν κάθε κράτος μέλος που αναφέρεται στην παράγραφο 1, για τις δαπάνες ιολογικών και ορολογικών δοκιμών σε οικόσιτους χοίρους και αγριόχοιρους και, όσον αφορά τα προγράμματα της Γερμανίας, της Γαλλίας και της Σλοβακίας, και για την αγορά και διανομή εμβολίων και δολωμάτων· η κοινοτική συνδρομή δεν υπερβαίνει τα ακόλουθα ποσά: α) 35 000 ευρώ για την Τσεχική Δημοκρατία· β) 600 000 ευρώ για τη Γερμανία· γ) 400 000 ευρώ για τη Γαλλία· δ) 50 000 ευρώ για την Ιταλία· ε) 15 000 ευρώ για το Λουξεμβούργο· στ) 25 000 ευρώ για τη Σλοβενία· ζ) 400 000 ευρώ για τη Σλοβακία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν τα ακόλουθα ποσά: α) : για δοκιμή ELISA : τα 2,5 ευρώ ανά δοκιμή· β) : για την αγορά μίας δόσης εμβολίου : το 0,5 ευρώ ανά δόση. ΚΕΦΑΛΑΙΟ ΙΧ ΨΕΥΔΟΛΥΣΣΑ Ή ΝΟΣΟΣ ΤΟΥ AUJESZKY Άρθρο 9 1. Τα προγράμματα για την εκρίζωση της ψευδολύσσας ή νόσου του Aujeszky που έχουν υποβληθεί από το Βέλγιο και την Ισπανία εγκρίνονται για την περίοδο από 1ης Ιανουαρίου 2006 έως 31 Δεκεμβρίου 2006. 2. Η οικονομική συνδρομή της Κοινότητας ανέρχεται στο 50 % του κόστους των εργαστηριακών δοκιμών και δεν υπερβαίνει τα ακόλουθα ποσά: α) 160 000 ευρώ για το Βέλγιο· β) 100 000 ευρώ για την Ισπανία. 3. Τα μέγιστα ποσά των δαπανών που επιστρέφονται στα κράτη μέλη για τα προγράμματα που αναφέρονται στην παράγραφο 1 δεν υπερβαίνουν το 1 ευρώ ανά δοκιμή για τις δοκιμές ELISA. ΚΕΦΑΛΑΙΟ X ΥΔΡΟΠΙΚΙΑΣΗ, ΠΙΡΟΠΛΑΣΜΩΣΗ, ΑΝΑΠΛΑΣΜΩΣΗ Άρθρο 10 1. Τα προγράμματα για την εκρίζωση της υδροπικίασης, της πιροπλάσμωσης και της αναπλάσμωσης που μεταδίδονται από έντομα-φορείς στα Γαλλικά Υπερπόντια Διαμερίσματα της Μαρτινίκας και της Ρεϋνιόν, που έχουν υποβληθεί από τη Γαλλία εγκρίνονται για την περίοδο από 1ης Ιανουαρίου 2006 έως 31 Δεκεμβρίου 2006. 2. Η οικονομική συνδρομή της Κοινότητας ανέρχεται στο 50 % των δαπανών που επιβαρύνουν τη Γαλλία για την εφαρμογή των προγραμμάτων που αναφέρονται στην παράγραφο 1, μέχρι μέγιστο ποσό 100 000 ευρώ. ΚΕΦΑΛΑΙΟ XI ΕΠΙΤΗΡΗΣΗ ΤΩΝ ΜΕΤΑΔΟΤΙΚΩΝ ΣΠΟΓΓΩΔΩΝ ΕΓΚΕΦΑΛΟΠΑΘΕΙΩΝ Άρθρο 11 1. Τα προγράμματα για την επιτήρηση των μεταδοτικών σπογγωδών εγκεφαλοπαθειών (ΜΣΕ) που έχουν υποβληθεί από το Βέλγιο, την Τσεχική Δημοκρατία, τη Δανία, τη Γερμανία, την Εσθονία, την Ελλάδα, την Ισπανία, τη Γαλλία, την Ιρλανδία, την Ιταλία, την Κύπρο, τη Λεττονία, τη Λιθουανία, το Λουξεμβούργο, την Ουγγαρία, τη Μάλτα, τις Κάτω Χώρες, την Αυστρία, την Πολωνία, την Πορτογαλία, τη Σλοβενία, τη Σλοβακία, τη Φινλανδία, τη Σουηδία και το Ηνωμένο Βασίλειο εγκρίνονται για την περίοδο από 1ης Ιανουαρίου 2006 έως 31 Δεκεμβρίου 2006. 2. Η οικονομική συνδρομή της Κοινότητας ανέρχεται στο 100 % των δαπανών που επιβαρύνουν κάθε κράτος μέλος που αναφέρεται στην παράγραφο 1 για την εφαρμογή των προγραμμάτων αυτών και δεν υπερβαίνει τα ακόλουθα ποσά: α) 3 155 000 ευρώ για το Βέλγιο· β) 1 485 000 ευρώ για την Τσεχική Δημοκρατία· γ) 2 115 000 ευρώ για τη Δανία· δ) 13 940 000 ευρώ για τη Γερμανία· ε) 225 000 ευρώ για την Εσθονία· στ) 545 000 ευρώ για την Ελλάδα· ζ) 8 305 000 ευρώ για την Ισπανία· η) 24 395 000 ευρώ για τη Γαλλία· θ) 5 035 000 ευρώ για την Ιρλανδία· ι) 7 345 000 ευρώ για την Ιταλία· ια) 280 000 ευρώ για την Κύπρο· ιβ) 340 000 ευρώ για τη Λεττονία· ιγ) 700 000 ευρώ για τη Λιθουανία· ιδ) 135 000 ευρώ για το Λουξεμβούργο· ιε) 915 000 ευρώ για την Ουγγαρία· ιστ) 25 000 ευρώ για τη Μάλτα· ιζ) 4 375 000 ευρώ για τις Κάτω Χώρες· ιη) 1 755 000 ευρώ για την Αυστρία· ιθ) 3 430 000 ευρώ για την Πολωνία· κ) 1 605 000 ευρώ για την Πορτογαλία· κα) 390 000 ευρώ για τη Σλοβενία· κβ) 665 000 ευρώ για τη Σλοβακία· κγ) 935 000 ευρώ για τη Φινλανδία· κδ) 285 000 ευρώ για τη Σουηδία· κε) 5 925 000 ευρώ για το Ηνωμένο Βασίλειο. 3. Η οικονομική συνδρομή της Κοινότητας για τα προγράμματα που αναφέρονται στην παράγραφο 1 αφορά τις διεξαχθείσες δοκιμές και τα μέγιστα ποσά δεν πρέπει να υπερβαίνουν: α) 7 ευρώ ανά δοκιμή, για τις δοκιμές που διεξάγονται στα βοοειδή και στα πρόβατα που αναφέρονται στο παράρτημα III του κανονισμού (ΕΚ) αριθ. 999/2001· β) 30 ευρώ ανά δοκιμή, για τις δοκιμές που διεξάγονται στις αίγες που αναφέρονται στο παράρτημα III του κανονισμού (ΕΚ) αριθ. 999/2001· γ) 145 ευρώ ανά δοκιμή, για τις κύριες μοριακές δοκιμές διάκρισης που διεξάγονται όπως αναφέρεται στο παράρτημα X κεφάλαιο Γ σημείο 3.2(γ)(i) του κανονισμού (ΕΚ) αριθ. 999/2001. ΚΕΦΑΛΑΙΟ XII ΕΚΡΙΖΩΣΗ ΤΗΣ ΣΠΟΓΓΩΔΟΥΣ ΕΓΚΕΦΑΛΟΠΑΘΕΙΑΣ ΤΩΝ ΒΟΟΕΙΔΩΝ Άρθρο 12 1. Τα προγράμματα για την εκρίζωση της σπογγώδους εγκεφαλοπάθειας των βοοειδών που έχουν υποβληθεί από το Βέλγιο, την Τσεχική Δημοκρατία, τη Δανία, τη Γερμανία, την Εσθονία, την Ελλάδα, την Ισπανία, τη Γαλλία, την Ιρλανδία, την Ιταλία, την Κύπρο, το Λουξεμβούργο, τις Κάτω Χώρες, την Αυστρία, την Πολωνία, την Πορτογαλία, τη Σλοβενία, τη Σλοβακία, τη Φινλανδία και το Ηνωμένο Βασίλειο εγκρίνονται για την περίοδο από 1ης Ιανουαρίου 2006 έως 31 Δεκεμβρίου 2006. 2. Η οικονομική συνδρομή της Κοινότητας για τα προγράμματα που αναφέρονται στην παράγραφο 1 ανέρχεται στο 50 % των δαπανών που επιβαρύνουν τα κράτη μέλη όταν αποζημιώνουν ιδιοκτήτες για την αξία των ζώων τους τα οποία επιλέγονται και καταστρέφονται σύμφωνα με το οικείο πρόγραμμα εκρίζωσης, με ανώτατο όριο τα 500 ευρώ ανά ζώο· η κοινοτική συνδρομή δεν υπερβαίνει τα ακόλουθα ποσά: α) 150 000 ευρώ για το Βέλγιο· β) 750 000 ευρώ για την Τσεχική Δημοκρατία· γ) 100 000 ευρώ για τη Δανία· δ) 875 000 ευρώ για τη Γερμανία· ε) 15 000 ευρώ για την Εσθονία· στ) 15 000 ευρώ για την Ελλάδα· ζ) 1 000 000 ευρώ για την Ισπανία· η) 300 000 ευρώ για τη Γαλλία· θ) 2 800 000 ευρώ για την Ιρλανδία· ι) 200 000 ευρώ για την Ιταλία· ια) 15 000 ευρώ για την Κύπρο· ιβ) 100 000 ευρώ για το Λουξεμβούργο· ιγ) 60 000 ευρώ για τις Κάτω Χώρες· ιδ) 15 000 ευρώ για την Αυστρία· ιε) 985 000 ευρώ για την Πολωνία· ιστ) 685 000 ευρώ για την Πορτογαλία· ιζ) 25 000 ευρώ για τη Σλοβενία· ιη) 65 000 ευρώ για τη Σλοβακία· ιθ) 25 000 ευρώ για τη Φινλανδία· κ) 530 000 ευρώ για το Ηνωμένο Βασίλειο. ΚΕΦΑΛΑΙΟ ΧΙΙΙ ΕΚΡΙΖΩΣΗ ΤΗΣ ΤΡΟΜΩΔΟΥΣ ΝΟΣΟΥ ΤΩΝ ΠΡΟΒΑΤΩΝ Άρθρο 13 1. Τα προγράμματα για την εκρίζωση της τρομώδους νόσου των προβάτων που έχουν υποβληθεί από το Βέλγιο, την Τσεχική Δημοκρατία, τη Δανία, τη Γερμανία, την Εσθονία, την Ελλάδα, την Ισπανία, τη Γαλλία, την Ιρλανδία, την Ιταλία, την Κύπρο, τη Λεττονία, τη Λιθουανία, το Λουξεμβούργο, την Ουγγαρία, τις Κάτω Χώρες, την Αυστρία, την Πορτογαλία, τη Σλοβενία, τη Σλοβακία, τη Φινλανδία, τη Σουηδία και το Ηνωμένο Βασίλειο εγκρίνονται για την περίοδο από 1ης Ιανουαρίου 2006 έως 31 Δεκεμβρίου 2006. 2. Η οικονομική συνδρομή της Κοινότητας για τα προγράμματα εκρίζωσης που αναφέρονται στην παράγραφο 1 ανέρχεται στο 50 % των δαπανών που επιβαρύνουν τα κράτη μέλη όταν αποζημιώνουν ιδιοκτήτες για την αξία των ζώων τους τα οποία επιλέγονται και καταστρέφονται σύμφωνα με το οικείο πρόγραμμα εκρίζωσης, με ανώτατο όριο τα 50 ευρώ ανά ζώο, ενώ για τη γονοτυπική ανάλυση δειγμάτων η συνδρομή αυτή ανέρχεται στο 100 % του κόστους, με ανώτατο όριο τα 10 ευρώ ανά γονοτυπική δοκιμή· η κοινοτική συνδρομή δεν υπερβαίνει τα ακόλουθα ποσά: α) 100 000 ευρώ για το Βέλγιο· β) 105 000 ευρώ για την Τσεχική Δημοκρατία· γ) 5 000 ευρώ για τη Δανία· δ) 1 105 000 ευρώ για τη Γερμανία· ε) 6 000 ευρώ για την Εσθονία· στ) 1 060 000 ευρώ για την Ελλάδα· ζ) 12 790 000 ευρώ για την Ισπανία· η) 4 690 000 ευρώ για τη Γαλλία· θ) 705 000 ευρώ για την Ιρλανδία· ι) 530 000 ευρώ για την Ιταλία· ια) 5 215 000 ευρώ για την Κύπρο· ιβ) 10 000 ευρώ για τη Λεττονία· ιγ) 5 000 ευρώ για τη Λιθουανία· ιδ) 35 000 ευρώ για το Λουξεμβούργο· ιε) 50 000 ευρώ για την Ουγγαρία· ιστ) 685 000 ευρώ για τις Κάτω Χώρες· ιζ) 15 000 ευρώ για την Αυστρία· ιη) 865 000 ευρώ για την Πορτογαλία· ιθ) 160 000 ευρώ για τη Σλοβενία· κ) 250 000 ευρώ για τη Σλοβακία· κα) 6 000 ευρώ για τη Φινλανδία· κβ) 6 000 ευρώ για τη Σουηδία· κγ) 5 740 000 ευρώ για το Ηνωμένο Βασίλειο. ΚΕΦΑΛΑΙΟ XIV ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ Άρθρο 14 1. Για τα προγράμματα που αναφέρονται στα άρθρα 2 έως 5, οι επιλέξιμες δαπάνες αποζημίωσης για τις απώλειες λόγω της σφαγής ζώων περιορίζονται κατά τα προβλεπόμενα στις παραγράφους 2 και 3. 2. Η μέση αποζημίωση που θα αποδοθεί στα κράτη μέλη υπολογίζεται με βάση το πλήθος ζώων που έχουν σφαγεί στο κράτος μέλος και ανέρχεται: α) για βοοειδή, μέχρι μέγιστο ποσό 300 ευρώ για κάθε ζώο· β) για αιγοπρόβατα, μέχρι μέγιστο ποσό 35 ευρώ για κάθε ζώο. 3. Το μέγιστο ποσό αποζημίωσης που θα αποδοθεί στα κράτη μέλη για κάθε ζώο δεν υπερβαίνει τα 1 000 ευρώ για κάθε βοοειδές και τα 100 ευρώ για κάθε πρόβατο ή αίγα. Άρθρο 15 Οι δαπάνες που υποβάλλονται από το κράτος μέλος εν όψει της κοινοτικής οικονομικής συνδρομής δεν περιλαμβάνουν φόρο προστιθέμενης αξίας και άλλους φόρους. Άρθρο 16 Η συναλλαγματική ισοτιμία που χρησιμοποιείται για τις αιτήσεις που υποβάλλονται σε εθνικό νόμισμα για το μήνα «ν» είναι η ισοτιμία της δέκατης ημέρας του μήνα «ν + 1» ή της πρώτης ημέρας που προηγείται εκείνης για την οποία υπάρχει επίσημη γενική ισοτιμία. Άρθρο 17 1. Η οικονομική συνδρομή της Κοινότητας για τα προγράμματα τα οποία αναφέρονται στα άρθρα 1 έως 13 παρέχεται υπό την προϋπόθεση ότι κράτη μέλη εφαρμόζουν τα προγράμματα αυτά σύμφωνα με τις σχετικές διατάξεις της κοινοτικής νομοθεσίας, συμπεριλαμβανομένων των κανόνων περί ανταγωνισμού και ανάθεσης δημοσίων συμβάσεων, και με την επιφύλαξη των όρων που προβλέπονται στα στοιχεία α) έως η): α) θα έχουν τεθεί σε ισχύ έως την 1η Ιανουαρίου 2006 από το οικείο κράτος μέλος οι νομοθετικές, κανονιστικές και διοικητικές διατάξεις που απαιτούνται για την εφαρμογή του προγράμματος· β) θα έχει διαβιβαστεί, έως την 1η Ιουνίου 2006 το αργότερο, η προκαταρκτική τεχνικοοικονομική αξιολόγηση του προγράμματος, σύμφωνα με τις διατάξεις του άρθρου 24 παράγραφος 7 της απόφασης 90/424/ΕΟΚ· γ) για τα προγράμματα που αναφέρονται στα άρθρα 1 έως 10, θα έχει διαβιβαστεί ενδιάμεση έκθεση, η οποία θα καλύπτει τους πρώτους έξι μήνες του προγράμματος, το αργότερο τέσσερις εβδομάδες μετά το τέλος της περιόδου υλοποίησης που καλύπτεται από την έκθεση· δ) για τα προγράμματα που αναφέρονται στα άρθρα 11 έως 13, κάθε μήνα θα διαβιβάζεται στην Επιτροπή έκθεση σχετικά με την πρόοδο του προγράμματος επιτήρησης των ΜΣΕ και με τις δαπάνες που έχει καταβάλει το εκάστοτε κράτος μέλος· η εν λόγω έκθεση πρέπει να διαβιβάζεται εντός τεσσάρων εβδομάδων από το τέλος του μήνα που καλύπτεται από την έκθεση· ε) θα έχει διαβιβαστεί, το αργότερο έως την 1η Ιουνίου 2007, τελική έκθεση σχετικά με την τεχνική εκτέλεση του προγράμματος, συνοδευόμενη από αιτιολογικά αποδεικτικά στοιχεία για τις δαπάνες που επιβάρυναν το κράτος μέλος και τα αποτελέσματα που επιτεύχθηκαν κατά την περίοδο από 1ης Ιανουαρίου 2006 μέχρι 31 Δεκεμβρίου 2006· στ) λεπτομέρειες των δαπανών που έχουν καταβληθεί από τα κράτη μέλη όπως αναφέρεται στο στοιχείο δ) πρέπει να παρέχονται σε μηχανογραφημένη μορφή σύμφωνα με τον πίνακα που παρατίθεται στο παράρτημα· ζ) το πρόγραμμα θα εκτελεστεί κατά τρόπο αποτελεσματικό· η) δεν έχει ζητηθεί ή δεν θα ζητηθεί άλλη κοινοτική συνδρομή για τα εν λόγω μέτρα. 2. Όταν ένα κράτος μέλος δεν συμμορφώνεται με την παράγραφο 1, η Επιτροπή μειώνει την κοινοτική οικονομική συνδρομή λαμβάνοντας υπόψη τη φύση και τη σοβαρότητα της παράβασης αλλά και την οικονομική ζημία για την Κοινότητα. Άρθρο 18 Η παρούσα απόφαση εφαρμόζεται από την 1η Ιανουαρίου 2006. Άρθρο 19 Η παρούσα απόφαση απευθύνεται στα κράτη μέλη. Βρυξέλλες, 30 Νοεμβρίου 2005.

Classification Labels:
1934
311
1936

Label Descriptions:
{"1934": "Πολιτική για την υγεία", "311": "ΥΓΕΙΑ", "1936": "Ασθένειες"}

EuroVoc IDs (Original): 2442
2479
1754
5442
1005
5877

EuroVoc IDs (Expanded): 2442
2479
1754
5442
1005
5877

Dataset Source: meu

Split: train